Legend of Avatars: The Next Generation

A Legend of Avatars: The Next Generation a korábban a FaBi részeként, illetve független oldalon (Legend of Avatars) működő Avatár: Korra legendája témájú FRPG folytatása, ami huszonöt évvel a sorozat negyedik könyve után veszi fel a történet fonalát. A korábbi karakterek felnőttek, megházasodtak, gyerekeik születtek - a kaland pedig már elsősorban az új generáció történetére koncentrál.

A világ jelenleg hiátuson van, inaktív, de várhatóan a kalandok folytatódni fognak benne.

## A világról röviden

A világleírás gyakorlatilag megegyezik a Legend of Avatars esetén használttal, az élvezetes játékhoz pedig alapvetően szükséges a sorozatok ismerete - az előző kalandoké viszont nem. A nagyobb változások, amik a világban az elmúlt huszonöt évben történtek:

Köztársaság Városon egy újabb ipari forradalom futott végig miután Young elnök helyére Fung Taung elnök lépett. Az általa kiadott rendeletek, szerződések fellendítették a város iparát. Emlékhelyek, gyárak, kikötők tucatjait újította fel, bővítette ki. Támogatta a feltalálókat, és mindent ami az iparosodás felé vitte az állam sorsát.

Elsődleges célja a város felvirágoztatása volt, és ezt sikeresen véghez is vitte, ám ezzel akaratlanul is elnyomta az idomárokat. Többen elvesztették az állásukat az őket helyettesítő gépek miatt, mások lefokozásra kerültek. Évekbe telt, míg a cégeknek sikerült kompenzálni ezt. Fung utódjai, illetve az iparmágnások azt akarták elérni, hogy a fejlődés nem akadály, hanem híd legyen az idomárok és a technológia között. Különböző mechákat terveztek az idomárok számára, melyekkel megkönnyíthetik a munkavégzést, ezekbe a pozíciókba viszont általában csak tanult emberek kerültek, a nagytöbbség olyan munkát végzett azonban, amihez az ereje használatára nincs szükség.

Viszont Zhen Hong elnök törekvései voltak azok, amik pontot tettek az i-re a konfliktus szóban. A frissen megválasztott elnök újra legalizálta a Chi-blokkolást, sőt, erre képzett átlagembereket helyezett a fémidomár rendőrség soraiba, több gyárrészleget automatizáltatott (ezzel rengeteg munkahely vesztést okozva), a hadsereg és a rendfenntartás élére idomítani nem tudó embereket ültetett, de mindezek közül a legradikálisabb döntése a szellemenergia újratanulmányozására indított program beindítása volt.

Jelenleg a városban mindennaposak a Zhen lemondását követelő tüntetések, a triádok is kimerészkedtek a fészkükből, különböző szervezetek alapultak azért, hogy megőrizzék vagy épp megdöntsék az anti-idomár elnök hatalmát.

A technológia fejlődésének köszönhetően megjelentek a hangos mozgók, illetve a kompakt, házi mozgók (lényegében a televízió). Nagy mozik épültek, és néhány film már megtekinthető színesben is (ez azonban még drága, és főleg csak a gazdagoknak elérhető). Telefonfülkék települtek, a hadsereg és a rendőrség különleges osztagai viszont már alkalmaznak hordozható telefonokat is (ezek azonban még nagy méretűek, lényegében egy teljes hátitáska kell hozzájuk). A kézirádió használata mindennapos azt igénylő munkahelyeken. A chi-blokkoló eszközök birtoklása és használata tiltott, a harcművészetet magát azonban sokan tanulják, és a rendőrség előszeretettel be is veti.

## Karakterek

### Játékos karakterek

* Sayu Nelson
* Nate Nelson
* Estrid
* Kenji
* Sahani
* Ozai Junior
* Reina
* Rai Jr.
* Miko
* Shin

## Egyéb

* A játék az oldalról elérhető az alábbi linken: KATT